PÁLYÁZATI FELHÍVÁS
SZAKMAI TANULMÁNYÚTON VALÓ RÉSZVÉTELRE



A Sikeres pályaválasztás + kiváló gyakorlati képzés = elégedett vállalkozó (2015-1-HU01-KA102-013476) projekt keretében a Békés Megyei Kereskedelmi és Iparkamara teljes körűen igyekszik kihasználni az ERASMUS+ program által biztosított lehetőségeket, mert a magyar szakképzési rendszer átalakítása során a kamarák szakképzési feladatai bővültek, változatosabbak és többrétegűek lettek.

Több évtizedes strukturális probléma, hogy a munkaerő-piacon egyszerre van jelen a munkanélküliség és a szakképzett munkaerő hiánya, mely egyensúlytalanságot okoz a magyar középfokú oktatásban. Ez azért figyelemre méltó kihívás, mert a gazdaság fejlődésének gátja lehet, hogy adott területen nincs elegendő jól képzett szakember. A több éves statisztikai trendek alapján megállapítható, hogy jelentősen csökkent a szakképzést választó diákok száma. 

Az eddigi évekhez hasonlóan a kiutazó szakértők több szakképzési modell specifikus megvizsgálásával igyekeznek jó gyakorlatokat átvenni. Ezek alapján kerültek kiválasztásra a projektpartnerek is és ezért kapcsolódik minden partnerhez külön projektcél. A célok ezen belül két fő egységbe foglalhatók, melyek egymástól jól elkülöníthető területen, a címben szereplő a pályaválasztást megelőző sikeres pályaorientációra, és az azt követő kiváló gyakorlati képzésre fókuszál. 

A projekthez kapcsolódó kiutazók a Kamara szakképzési szakértői, a tanulók gyakorlati képzésével foglalkozó tagszervezetei, a megye témában érintett szakiskolái és egyéb intézményei, valamint a kamara adatbázisában szereplő vállalkozások lehetnek.

A szakmai tanulmányút munkanyelve az angol.

A kiválasztásnál a formai követelményeknek való megfelelés ellenőrzése után a jelentkezők szakképzésben betöltött szerepét, illetve tevékenységi körét mérlegeli majd a projekt szakmai vezetése, szem előtt tartva azt, hogy a kiválasztott résztvevők a projekt során szerzett új ismereteiket minél nagyobb hatékonysággal tudják majd későbbi munkájuk során hasznosítani, valamint saját munkaterületükön terjeszteni.

[bookmark: _GoBack]A jelentkezőknek a csatolt jelentkezési lapot kell a projektmenedzsment részére e-mailben eljuttatni.
